

**REPUBLIKA HRVATSKA**

**VARAŽDINSKA ŽUPANIJA**

**OPĆINA VINICA**

**OPĆINSKO VIJEĆE**

KLASA: 024-04/23-01/02

URBROJ: 2186-11-23-1

U Vinici, 17. ožujka 2023.

Temeljem odredbe članka 82. stavka 2. Pravilnika o proračunskom računovodstvu i računskom planu („Narodne novine“ broj 124/14, 115/15, 87/16, 3/18, 126/19, 108/20, 144/21), i članka 30. Statuta Općine Vinica (Službeni vjesnik Varaždinske županije broj 30/20, 9/21) Općinsko vijeće Općine Vinica na sjednici održanoj dana 17. ožujka 2023. donosi:

**ODLUKU**

**o raspodjeli rezultata poslovanja Općine Vinica za 2022. godinu**

**Članak 1.**

Ovom Odlukom provodi se preraspodjela financijskog rezultata Općine Vinica za 2022. godinu u svrhu knjigovodstvenog usklađenja na računima podskupine 922 te se utvrđuje namjena i raspodjela dijela viška neutrošenih namjenskih prihoda.

**Članak 2.**

Izvršenjem Proračuna Općine Vinica za 2022. utvrđen je rezultat, kako slijedi:

1. Višak prihoda poslovanja ………………………….…. 1.544.680,06 kn
2. Manjak prihoda od nefinancijske imovine …………… 2.988.634,56 kn

**Članak 3.**

Viškom prihoda poslovanja iz članka 2. pokriva se manjak prihoda od nefinancijske imovine ostvaren u 2022.g. u iznosu od 1.544.680,06 kn

**Članak 4.**

Preostali manjak prihoda od nefinancijske imovine u iznosu od 1.443.954,50 kn pokriva se iz viška prihoda iz prethodnih razdoblja.

**Članak 5.**

Utvrđeni višak prihoda raspoloživ u sljedećem razdoblju u iznosu od 947.555,66 kn raspoređuje se na podmirenje rashoda za izgradnju Športskog centra Vinica u iznosu od 533.758,94 kn, podmirenje rashoda za trajno zbrinjavanje komunalnog otpada (bala) u iznosu od 388.398,38 kn i podmirenje tekućih rashoda poslovanja u iznosu od 25.398,24 kn.

**Članak 6.**

Ova Odluka objavit će se u „Službenom vjesniku Varaždinske županije“ i stupa na snagu osmog dana od dana objave.

**OPĆINSKO VIJEĆE OPĆINE VINICA**

**PREDSJEDNIK**

**Predrag Štromar**